open-index/open-wikipedia-markdown huggingface dataset:
Autodesk Alias

**Autodesk Alias** (anteriormente coñecido como *Alias StudioTools*) é unha familia de aplicacións informáticas de deseño industrial asistido por ordenador (CAID) utilizado no deseño de automoción e no deseño industrial para xerar superficies de clase A mediante a modelaxe de superficies Bézier e NURBS.

O produto véndese especificamente como CAID en lugar de CAD, e as súas ferramentas e habilidades están máis orientadas cara ao aspecto de "estilo" do deseño, é dicir, a carcasa e o aspecto exterior do produto. Non entra en detalles mecánicos como outros programas CAD como Siemens NX, Autodesk Inventor, CATIA, Creo ou SolidWorks.

## Historia 
### Alias Research 
Alias foi desenvolvido por catro científicos informáticos: Stephen Bingham, Nigel McGrath, Susan McKenna e David Springer para crear un programa fácil de usar para producir modelos 3D realistas.

En 1983, Alias ​​Research foi fundada en Toronto, Ontario, Canadá. Alias ​​presentou o seu primeiro produto Alias 1 en 1985 na SIGGRAPH '85 en San Francisco.

As versións iniciais só funcionaban en ordenadores Silicon Graphics e no sistema operativo Irix, ata finais da década de 1990 cando o programa foi portado a Microsoft Windows. En 2011 lanzáronse versións para Mac, que se deixaron de fabricar en 2019. A compañía era líder en programas gráficos 3D de gama alta.

### Silicon Graphics 
En 1995, Silicon Graphics comprou Alias ​​Research e fusionou Wavefront Technologies, outra empresa de gráficos de programas 3D fundada en 1984 en Santa Bárbara, California, para formar *Alias Wavefront*, que máis tarde foi rebautizada como Alias ​​Systems Corporation.

### Autodesk 
O 4 de outubro de 2005, Alias ​​foi adquirida por Autodesk, *StudioTools* cambiou o seu nome a *Autodesk Alias Studio*. Pasou a formar parte de Autodesk en 2006.

## Produtos 
A suite de produtos comeza con *Alias Design* como o sistema de deseño conceptual de nivel de entrada, progresando a *Alias Surface* e despois a *Alias Automotive* como o produto de primeira liña con todas as opcións. 

A partir da versión 2021, Autodesk Alias dividiuse en produtos independentes:

* Autodesk Alias AutoStudio (anteriormente Autodesk Alias Automotive)
* Autodesk Alias Surface (anteriormente Autodesk Surface Studio)
* Autodesk Alias Concept (antes Autodesk Design Studio)

## Uso e aplicación 
Autodesk Alias utilízase a miúdo para deseño e estilismo nos mercados de automóbiles, mariños, aeronavais, equipos deportivos, envases de caixas electrónicas, xoguetes infantís ou accesorios de moda entre outros.

O tipo de arquivo de alias o WIRE lese directamente en Autodesk Inventor, Autodesk Showcase, Autodesk ImageStudio, Autodesk Maya e Autodesk VRED e expórtanse a outros paquetes de enxeñería 3D a través de IGES, STEP ou EDF, como Siemens NX, SolidWorks, Creo, ICEM Surf e CATIA.
centro|miniatura|Interface de Autodesk Alias

## Notas 
## Véxase tamén 
### Ligazóns externas 
Páxina oficial de Autodesk Alias
Victoria & Abdul

***Victoria & Abdul*** é un filme británico de 2017 dirixido por Stephen Frears e escrito por Lee Hall. O filme baséase no libro homónimo escrito por Shrabani Basu, o cal conta a relación real entre a Raíña Vitoria do Reino Unido e o seu servo indio musulmán Abdul Karim. Está protagonizado por Judi Dench, Ali Fazal, Michael Gambon, Eddie Izzard, Tim Pigott-Smith (no seu derradeiro papel) e Adeel Akhtar. O filme estreouse no Festival Internacional de Cinema de Venecia, e nos cinemas do Reino Unido o 15 de setembro de 2017. Recadou máis de 65&nbsp;millóns de dólares en todo o mundo.

O filme foi nomeado ao Óscar ó mellor deseño de vestiario e ao Óscar á mellor maquillaxe na 90ª edición dos premios, e ao Globo de Ouro á mellor actriz de musical ou comedia (para Dench) na 75ª edición deses premios.

## Personaxes 
*Judi Dench como Raíña Vitoria
*Ali Fazal como Abdul Karim
*Tim Pigott-Smith como Henry Ponsonby
*Eddie Izzard como Alberte, príncipe de Gales
*Adeel Akhtar como Mohammad Bakhsh
*Michael Gambon como Robert Gascoyne-Cecil, 3rd Marquess of Salisbury
*Paul Higgins como Sir James Reid, 1st Baronet
*Olivia Williams como Jane Spencer, Baroness Churchill
*Fenella Woolgar como Harriet Phipps
*Julian Wadham como Alick Yorke
*Robin Soans como Arthur Bigge, 1st Baron Stamfordham
*Simon Callow como Giacomo Puccini
*Simon Paisley Day como Mr Tyler
*Amani Zardoe como Princesa Helena do Reino Unido
*Sophie Trott como Sofía de Prusia
*Penny Ryder como Sofía dos Países Baixos
*Joe Caffrey como Sous Chef
*Tim McMullan como Tailor
*Jonathan Harden como Guillerme II de Alemaña
*John Rowe como Head Waiter

## Notas
Area, Faro, Viveiro

**Area** é un lugar da parroquia de Faro, no concello de Viveiro, na comarca da Mariña Occidental. Segundo o Instituto Galego de Estatística, en 2024 tiña 73 habitantes (35 homes e 38 mulleres).

## Notas 

## Lugares e parroquias 
### Lugares de Faro 
### Parroquias de Viveiro
Joaquín Lage Fernández

**Joaquín Lage Fernández**, coñecido como **Xoqui**, nado en Quilous (Cacabelos) en 1913 e finado en Francia, foi un mineiro e guerrilleiro antifranquista.

## Traxectoria 
Mineiro e militante libertario de Quilous. Logo da caída de Asturias en outubro de 1937 foi líder dun grupo da zona de Arganza e Cacabelos. Despois formou parte do grupo de Florentino Rodríguez Pico ata 1940, cando o grupo foi disolto. Con Antonio Vega Guerrero, outro supervivente do grupo, sumáronse ao grupo do cenetista Serafín Fernández Ramón e á Federación de Guerrillas de León-Galicia. Joaquín Lage logrou marchar a Francia en 1948.

## Véxase tamén 
### Bibliografía 
*
O corpo aberto

***O corpo aberto*** é un filme galego de 2022 dirixido por Ángeles Huerta. Trátase dunha historia de ficción baseada no relato *Lobosandaus*, que forma parte do libro de contos *Arraianos,* publicado por Xosé Luís Méndez Ferrín. 

## Sinopse 
dereita|miniatura|Entrada para o filme.

No ano 1909, un mestre mozo, Miguel, é enviado a unha pequena vila na fronteira entre Galicia e Portugal chamado Lobosandaus.

## Personaxes 
* Tamar Novas como Miguel
* Victória Guerra como Dorinda
* María Vázquez como Obdulia
* José Fidalgo como Mauro
* Elena Seijo como Aparecida
* Federico Pérez como Turelo

## Recoñecementos 
O filme obtivo 12 premios na edición de 2023 dos premios Mestre Mateo, entre eles o da mellor longametraxe, mellor dirección e mellor guión.

## Notas 
## Véxase tamén 
### Outros artigos 
* Lista de filmes en galego con maior recadación
Antonio Vega Guerrero

**Antonio Vega Guerrero**, coñecido como **Rizoso**, nado en San Juan de la Mata (Arganza) en 1917 e finado en Vilavella (Triacastela) o 12 de novembro de  1943, foi un guerrilleiro antifranquista.

## Traxectoria 
Logo golpe de Estado do 18 de xullo de 1936 o seu irmán Luciano foi asasinado en agosto polos falanxistas na Veiga de Espiñareda. Logo da caída de Asturias en outubro de 1937 formou parte dun grupo de 37 combatentes, encabezados polo cenetista César Terrón Abad, que conseguiron conseguido chegar á zona de Fabeiro, onde estableceron unha base. No grupo estaban Ramiro Pérez Granja, Manuel Bermúdez Fernández, Vicente Seoane Rousso, Amadeo Ramón Valledor, Florentino Rodríguez Pico, Gerardo Cañedo González e Domingo Villar Torres.

Logo da eliminación de César Terrón o 21 de xullo de 1940 e do seu grupo entre finais de 1940 e principios de 1941, só Antonio Vega e Joaquín Lage Fernández lograron seguir no monte e sumáronse ao grupo do cenetista Serafín Fernández Ramón e á Federación de Guerrillas de León-Galicia. Foi abatido pola Garda Civil en Vilavella o 12 de novembro de 1943 xunto con Pedro Voces Canóniga e Félix Yáñez González. O outro membro do grupo, Ovidio Peláez Rodríguez, logrou fuxir, pero morreu uns meses despois durante un combate na provincia de León.

## Véxase tamén 
### Bibliografía 
* 

### Ligazóns externas 
* Identificados tres guerrilleros bercianos 

* Hallados los cuerpos de tres guerrilleros en Triacastela 
* Autopsia dos corpos
Concello de Ljungby

**Ljungby** é un concello sueco (*kommun*) do condado de Kronoberg. A súa capital é Ljungby. En xuño do ano 2022 o concello tiña unha poboación de 28 508 habitantes.

## Notas
Calsphere

miniatura|Calsphere 1.
**Calsphere** (*Calibration Sphere*) foi unha serie de satélites artificiais dos Estados Unidos lanzados entre 1962 e 1967.

## Características
Os catro satélites Calsphere eran satélites pasivos de forma esférica construídos polo Laboratorio de Investigación Naval (*Naval Research Laboratory*, NRL) e de diferentes masas, desde os 1,4 kg de Calsphere 1 aos 5 kg de Calsphere 4. Foron usados como obxectivos para calibración dos radares militares terrestres.

## Historial de lanzamentos 
## Notas 
## Véxase tamén 
### Outros artigos 
*Thor Agena
*Thor Ablestar
Aspius

thumb|Detalle da cabeza.

O xénero ***Aspius*** pertence á familia Cyprinidae de peixes de auga doce incluída na orde Cypriniformes, distribuídos polos ríos e lagos de Europa e Asia.

Son ciprínidos bentopeláxicos de grande tamaño, polo que teñen certa importancia na pesca deportiva e comercial, así como na súa utilización en acuicultura intensiva.
* *Aspius aspius* (Linnaeus, 1758)
* *Aspius vorax* (Heckel, 1843)

## Notas 
## Véxase tamén 
### Ligazóns externas
*
Concello de Ljusdal

**Ljusdal** é un concello sueco (*kommun*) do condado de Gävleborg. A súa capital é Ljusdal. En xuño do ano 2022 o concello tiña unha poboación de 18 792 habitantes.

O municipio atópase principalmente no landskap de Hälsingland, pero unha pequena parte (o distrito de Hamra) está en Dalarna.

## Notas
Ljusnarsberg

**Ljusnarsberg** é un concello sueco (*kommun*) do condado de Örebro. A súa capital é Kopparberg. En decembro do ano 2024 o concello tiña unha poboación de 4 369 habitantes, sendo o municipio de Örebro con menos poboación.

## Xeografía 
Ao norte limita co municipio de Ludvika, ao nordés co de Smedjebacken, os dous no condado de Dalarna, ao sur co de Lindesberg e ao oeste co de Hällefors, no condado de Örebro.

## Notas
Concello de Lomma

**Lomma** é un concello sueco (*kommun*) do condado de Escania, que pertence á área metropoltana de Malmö (Stormalmö). A súa capital é Lomma. En xuño do ano 2022 o concello tiña unha poboación de 24 683 habitantes.

Ao oeste atópase o estreito de Öresund, ao norte o concello limita co río Kävlingeån e co municipio de Kävlinge, ao leste cos de Lund e Staffanstorp e ao sur co de Burlöv.

## Notas
A Igrexa, Galdo, Viveiro

**A Igrexa** é un lugar da parroquia de Galdo, no concello de Viveiro, na comarca da Mariña Occidental. Segundo o Instituto Galego de Estatística, en 2024 tiña 26 habitantes (10 homes e 16 mulleres).

## Toponimia 
O topónimo **A Igrexa** (do latín , o lugar da igrexa) débese á presenza no lugar da igrexa de Santa María de Galdo.

## Lugares e parroquias 
### Lugares de Galdo 
### Parroquias de Viveiro 
## Notas 
## Véxase tamén 
### Outros artigos 
* Lugares de Viveiro
Oxiurinos

Segundo algúns autores, a dos **oxiurinos** (*Oxyurinae*) é unha subfamilia de aves  da orde das anseriformes e familia dos anátidos.

## Características 
A maioría dos seus membros son patos, algúns denominados raboalzados, que teñen as plumas da  cola longas, que se erixen cando a ave está en repouso. 

A excepción é *Heteronetta atricapilla* que se parece máis a un pato típico provisto de cola curta.

## Costumes 
Son todos mergulladores de auga doce, provistos de patas curtas que lles fan que sexan torpes na terra, polo que raramente deixan a auga.

## Cortexo sexual 
O seu cortexo sexual é raro e involucra un tamborileo emitido pola súa gorxa e bolsas inchábeis, axitando a cabeza, e erixindo as súas curtas cristas.

## Taxonomía 
### Descrición 
O grupo foi descrito polo naturalista e ornitólogo inglés William Swainson en 1831.

Os oxiurinos inclúen 4 xéneros, 3 deles monotípicos, con 8 especies viventes. 

### Nota taxonómica 
Algúns autores non recoñecen esta subfamilia, e as súas especies clasifícanas dentro da subfamilia dos anatinos.

## Xéneros, especies e distribución 

 

 

## Notas
Oxyura

***Oxyura*** é un xénero de aves da orde dos anseriformes,  familia dos anátidos e subfamilia dos oxiurinos.

## Taxonomía 
### Descrición 
O xénero foi descrito en 1828 polo naturalista, político e ornitólogo francés Charles Lucien Bonaparte. 

### Sinónimos 
Ademais de polo seu nome actualmente válido, o xénero coñeceuse tamén poloa sinónimos:
**Pervicauda* Mathews, 1945
**Plectrura* Gistl, 1848

### Especies 
O xénero *Oxyura* comprende as seguintes seis especies:
* *Oxyura australis* 
* *Oxyura ferruginea*
* *Oxyura jamaicensis*
* Raboalzado de cabeza branca
* *Oxyura maccoa*
* *Oxyura vittata*

## Características 
Coñecidos vulgarmente como **raboalzados**, todas as especies teñen as plumas da cola longas, que se erguen cando a ave está en repouso, e o pico relativamente grande. 

Son patos mergulladores de auga doce. As súas patas fannos torpes en terra, e por iso raramente deixan a auga. 

O seu cortexo sexual é raro e involucra un tamborileo emitido pola súa gorxa e bolsas inchábeis, axitando a cabeza, e erixindo as súas curtas cristas.

As sucesións da plumaxe son complicadas e, cando envexecen, é máis complexa.

## Galería 

Blue-billed-duck.jpg|*Oxyura australis*
Rm pb erismature des andes. wiki.jpg|*Oxyura ferruginea*
Oxyura jamaicensis NBII.jpg|*Oxyura jamaicensis*
Argentine Blue bill (Oxyura vittata) RWD.jpg|*Oxyura vittata*

## Notas 
## Véxase tamén
Heteronetta atricapilla

***Heteronetta atricapilla*** é unha especie de ave da orde das anseriformes,  familia dos anátidos e subfamilia dos oxiurinos, a única representante do xénero *Heteronetta*.

## Taxonomía 
### Descrición 
#### Xénero 
O xénero foi descrito en 1865 polo nobre, político, patriota, médico e naturalista italiano Tommaso Salvadori.

#### Sinónimo 
Ademais de polo seu nome actualmente válido, o xénero coñeceuse tamén polo sinónimo:
**Anas atricapilla* Merrem, 1841 (Protónimo)

#### Especie 
A especie describiuna en 1841 o naturalista, zoólogo (especialista en ornitoloxía e herpetoloxía)  alemán Blasius Merrem.

## Distribución 
É unha especie propia de América do Sur, e a súa área de distribución comprende o sur do Brasil, o Uruguai, o centro de Chile e gran parte do centro da Arxentina. Preséntase como divagante nas illas Falkland (Malvinas).

## Características 
*Heteronetta atricapilla* é un pato de que mide aproximadamente de 35 a 39 cm, cunha masa corporal de 400 a 700 g.

Presenta dimorfismo sexual, sendo o macho de coloración café (castaña), coa cabeza negra e, en temporada reprodutiva, remarcando a base do pico unha coloración vermella. A femia é de coloración café castaña máis apagada e coa liña superciliar contrastada.

miniatura|esquerda|Parella de *H. atricapilla*

Habita nos lagos e lagoas de auga doce, con presenza de vexetación do xénero *Scirpus*, alimentándose de sementes e moluscos.

Trátase do único pato parasito do mundo, xa que as femias depositan os seus ovos nos niños doutras especies de aves, coa finalidade de que os incuben. Os ovos tardan 21 días en eclosionar.

Cando nacen os pitos, nidífugos, automaticamente independízanse dos seus pais adoptivos e reúnense en grupos de patitos.

Parasita principalmente o parrulo patagónico, a aves do xénero *Fulica*, como *Fulica armillata* e *Fulica rufifrons*, e niños da gaivota *Chroicocephalus maculipennis*.

## Estado de conservación 
A Unión Internacional para a Conservación da Natureza e dos Recursos Naturais, considerando que esta especie ten unha área de distribución moi grande e, polo tanto, non se aproxima aos limiares de vulnerábel baixo o criterio de tamaño da área de distribución, que a tendencia de poboación parece ser estábel e, polo tanto, a especie non se aproxima aos limiares de vulnerábel segundo o criterio de tendencia de poboación, e que o tamaño da súa poboación é moi grande, polo que non se aproxima aos limiares de vulnerábel segundo o criterio do tamaño da poboación, o status da especie é avaliado como *LC* (pouco preocupante).

## Notas 
## Véxase tamén 
### Bibliografía 
*del Hoyo, J., Elliot, A. & Sargatal, J. (1992): *Handbook of the Birds of the World. Volume 1: Ostrich to Ducks*. Barcelona: Lynx Edicions. ISBN 84-8733-410-5.
*Kear, J. (2005): *Ducks, geese and swans. Volume 2: species accounts (*Cairina* to *Mergus*)*. Oxford: Oxford University Press. ISBN 978-0-1985-4645-0. 

### Outros artigos 
*Anseriformes
*Anátidos

### Ligazóns externas 
**Heteronetta atricapilla* (Merrem 1841) na EOL.
Especiais

***Especiais*** (en ) é un filme francés de 2019 dirixido por Olivier Nakache e Éric Toledano. Estreouse fóra de competición no Festival Internacional de Cinema de Cannes de 2019.

Estreouse en galego o 26 de outubro de 2022 a través da TVG.

## Sinopse 
Baseado na historia real de Stéphane Benhamou - 'Bruno' (Cassel) quen dirixe unha organización que axuda ás persoas con autismo atopando emprego e actividades fóra dos límites do ámbito hospitalario institucionalizado, aínda que os desafíos burocráticos en Francia supoñen unha gran ameaza.

## Elenco 
* Vincent Cassel
* Reda Kateb
* Helene Vincent
* Bryan Mialoundama
* Lyna Khoudri
* Alban Ivanov
* Benjamin Lesieur
* Marco Locatelli
* Catherine Mouchet
* Frederic Pierrot
* Suliane Brahim

## Notas
Il divo (filme)

***Il divo*** é un filme italiano de 2008 dirixido por Paolo Sorrentino. Baséase na figura do Primeiro Ministro italiano Giulio Andreotti. Competiu no Festival Internacional de Cinema de Cannes de 2008, onde foi galardoado co Premio do Xurado. O filme tamén foi presentado no Festival Internacional de Cinema de Toronto e estivo nomeado ao Óscar á mellor maquillaxe na 82ª edición dos premios en 2010.

Estreouse en galego o 26 de outubro de 2022 a través da TVG.

## Personaxes 
*Toni Servillo como Giulio Andreotti
*Anna Bonaiuto como Livia Danese
*Flavio Bucci como Franco Evangelisti
*Carlo Buccirosso como Paolo Cirino Pomicino
*Piera Degli Esposti como Mrs. Enea
*Alberto Cracco como Don Mario
*Giorgio Colangeli como Salvo Lima
*Massimo Popolizio como Vittorio Sbardella
*Aldo Ralli como Giuseppe Ciarrapico
*Giulio Bosetti como Eugenio Scalfari
*Gianfelice Imparato como Vincenzo Scotti
*Paolo Graziosi como Aldo Moro
*Lorenzo Gioielli como Mino Pecorelli
*Giovanni Vettorazzo como Maxistrado Scarpinato
*Cristina Serafini como Caterina Stagno
*Achille Brugnini como Fiorenzo Angelini
*Pietro Biondi como Francesco Cossiga
*Fanny Ardant como muller do embaixador francés

## Notas
Dorna (Xaime Quessada)

***Dorna*** é unha escultura creada polo artista español Xaime Quessada, situada en Pontevedra. Tamén é coñecida como *Homenaxe ao camiño de Santiago* e actualmente atópase na rúa do Gorgullón, no Camiño Portugués, fronte ao centro comercial Vialia.

## Historia 
En 2001, completouse a reurbanización da Avenida de Uruguai e da marxe esquerda do río Lérez, que o Ministerio de Obras Públicas español acometera na cidade.

Como colofón do proxecto, creouse unha gran rotonda na Avenida de Uruguai, á entrada da ponte do Burgo, e decidiuse instalar un monumento conmemorativo do paso do camiño de peregrinación portugués a Santiago de Compostela por este punto estratéxico da cidade.

A escultura foi encargada ao artista ourensán Xaime Quessada e foi inaugurada o 20 de agosto de 2001.

O tramo da avenida de Uruguai onde se atopaba a rotonda do Burgo foi redeseñado uns anos despois da instalación da escultura, en outubro de 2006.&nbsp;Eliminouse a rotonda e perdéronse algúns dos elementos da escultura, como o estanque e a iluminación, xa que a escultura foi deseñada para descansar sobre unha masa de auga.

## Descrición 
A escultura foi deseñada para representar a Galicia como terra de auga, luz e vento. É unha homenaxe ao Camiño de Santiago, concibido en forma das antigas dornas galegas coa vela despregada ao vento.

Trátase dunha dorna de ferro fundido, unha embarcación pesqueira típica das Rías Baixas, coa proa apuntando cara a Santiago de Compostela, destino do camiño de peregrinación, coa vela impulsada polo vento para crear dinamismo.

A dorna subliña o carácter marítimo de Pontevedra e a súa relación co mar, e simboliza ao peregrino que realiza a viaxe a Santiago de Compostela.

A rotonda para a que se deseñou a obra tiña un estanque que rodeaba a escultura de auga e estaba iluminada por un efecto de auga tintada. O autor utilizou o ferro fundido como material, asociándoo á idea de que a súa autooxidación faino eterno como o camiño de peregrinación.

## Galería 

Ficheiro:Dorna (escultura en Pontevedra capital) y hojas de palmera.jpg|
Ficheiro:Dorna (escultura en Pontevedra capital) y rúa Estación.jpg|
Ficheiro:Dorna (escultura en Pontevedra capital) y vegetación.jpg|
Ficheiro:Dorna (escultura en Pontevedra capital) y Vialia.jpg|
Ficheiro:Dorna escultura en Pontevedra capital y estación de ferrocarril.jpg|

## Notas 
## Véxase tamén 
### Outros artigos 
* Camiño portugués
* Monumento á tertulia
* Estatua de Valle-Inclán

### Ligazóns externas 
* Ciudades en 48 horas: Pontevedra na web da Guía Repsol
Raboalzado mascarado

miniatura|240px|En Rionegro, Antioquia, Colombia
O **raboalzado** **mascarado** (***Nomonyx dominicus***) é unha especie de ave da orde das anseriformes,  familia dos anátidos e subfamilia dos oxiurinos, a única incluída no xénero *Nomonyx*.

## Taxonomía 
### Descrición 
#### Xénero 
O xénero foi descrito en 1880 polo naturalista e ornitólogo estadounidense Robert Ridgway.   

#### Sinónimos da especie 
Ademais de polo nome actualmente válido, a especie coñeceuse tamén polos sinónimos:

## Distribución é hábitat 
### Distribución 
O raboalzado mascarado encóntrase no sur de América do Norte, Centroamérica e América do Sur. Está presente nas Antillas. Tamén comen insectos acuáticos e crustáceos. Aliméntanse mergullando.

## Reprodución 
Reprodúcese en calquera corpo de auga doce con vexetación pantanosa e rodeados dunha densa cobertura arbórea.

A niñada consiste de catro a seis ovos, aínda que se han rexistraron niñadas de até dez e oioto ovos. A incubación dura uns 28 días.

## Estado de conservación 
A Unión Internacional para a Conservación da Natureza e dos Recursos Naturais, tendo en conta que esta especie ten unha área de distribución extraordinariamente grande e, polo tanto, non se aproxima aos limiares de vulnerábel baixo o criterio de tamaño da área de distribución, qua a tendencia de poboación parece ser estábel e, polo tanto, a especie non se aproxima aos limiares de vulnerábel segundo o criterio de tendencia de poboación. O tamaño da poboación podería estar dentro dun amplo rango de moderadamente pequeno a moi grande, pero non se pensa que se aproxime aos limiares de vulnerábel baixo o criterio do tamaño da poboación. Por estes motivos o status da especie é avaliada como *LC* (pouco preocupante).

## Notas 
## Véxase tamén 
### Bibliografía 
*del Hoyo, Josep; Elliott, Andrew & Sargatal, Jordi, eds. (1992): *Handbook of Birds of the World. Volume 1: Ostrich to Ducks*. Barcelona: Lynx Edicions. ISBN 84-8733-410-5.
*Sibley, David Allen (2000): *The Sibley Guide to Birds*. Nova York: Alfred A. Knopf. ISBN 978-0-6794-5122-8.

### Outros artigos 
*Anseriformes
*Anátidos
*Oxiurinos

### Ligazóns externas 
**Nomonyx dominicus* (Linnaeus 1766) na EOL.
Ireré antillano

O **ireré** **antillano** (***Dendrocygna arborea***) é unha especie de ave da orde das anseriformes,  familia dos anátidos e subfamilia dos dendrocigninos, unha das 8 integradas no xénero *Dendrocygna*.

## Taxonomía 
### Descrición 
A especie foi descrita en 1758 por Carl Linnaeus, na 12ª edición do seu *Systema Naturae*.
 
### Sinónimo 
Ademais de polo seu nome actualmante válido, a especie coñeceuse tamén polo sinónimo:

O epíteto específico, *arborea*, alude aos seus hábitos (véxase máis abaixo).

## Características 
*Dendrocygna arborea* é o máis grande e escuro dos dendrocigninos. Cunha lonxitude de 48 a 58 cm, as femias pesan de 800 a 1.320 g, e os machos de 760 a 1.240 g. Esta especie ten aproximadamente o tamaño dun lavanco.

Ten un peteiro longo e negro, así como a cabeza e as patas. O pescozo é pálido, e a cara parda clara. A cabeza, o lombo, o peito e as ás son de cor de parda escura a negra, e o resto das partes inferiores son brancas con marcas negras.

As plumaxes de ambos os sexos son similares, agás que os xuvenís son de cores máis apagadas e teñen un patrón da cor do ventre menos contrastado.

## Distribución 
É unha especie endémica de varias illas caribeñas. Encóntrase en Cuba, illas Caimán, República Dominicana, Porto Rico, Haití, Xamaica e as Bahamas.

## Dieta e comportamento 
É unha ave principalmente nocturna, habitando en pantanos arborados e mangleirais, onde descansa e se alimenta de vexetais, incluíndo o froito da palmeira *Roystonea regia*, coñecida como palma real, que á a árbore nacional de Cuba. Habitualmente pousa nas árbores, o que dá lugar ao seu nome específico.

## Reprodución 
Rexistráronse niños nas cavidades de árbores, nas pólas, e no chan baixo as palmeiras e arbustos densos.

O tamaño habitual da posta é de 10 a 16 ovos. 

## Notas 
## Véxase tamén 
### Bibliografía 
*del Hoyo, Josep; Elliott, Andrew & Sargatal, Jordi, eds. (1992): *Handbook of Birds of the World. Volume 1: Ostrich to Ducks*. Barcelona: Lynx Edicions. ISBN 84-8733-410-5.
*Sibley, David Allen (2000): *The Sibley Guide to Birds*. Nova York: Alfred A. Knopf. ISBN 978-0-6794-5122-8.

### Outros artigos 
*Anseriformes
*Anátidos
*Dendrocigninos

### Ligazóns externas 
**Dendrocygna arborea* (Linnaeus 1758) na  EOL.
Concello de Luleå

**Luleå** é un concello sueco (*kommun*) do condado de Norrbotten. A súa capital é Luleå, que tamén é a capital do condado. O municipio de Luleå é un concello da área administrativa do finés dende o 1 de febreiro de 2013. En xuño do ano 2022 o concello tiña unha poboación de 78 704 habitantes.

## Notas
Concello de Lund

**Lund** é un concello sueco (*kommun*) do condado de Escania. O municipio pertence á área metropolitana de Malmö (Stormalmö) e á rexión transnacional de Öresund. A súa capital é a cidade de Lund. En xuño do ano 2022 o concello tiña unha poboación de 126 989 habitantes.

## Notas
Himalaya, l'enfance d'un chef

'''''Himalaya, l'enfance d'un chef'''* (en ) é un filme nepalés de 1999 dirixido por Éric Valli e financiado por compañías de Francia. Foi o primeiro filme nepalés en ser nomeado ao Óscar ó mellor filme internacional na 72ª edición dos premios.

## Personaxes 
* Thinle Lhondup como Tinle, líder máis vello da vila
* Lhakpa como fillo de e herdeiro
* Tserin / Passang como neto de Tinle e futuro herdeiro
* Lhakpa Tsamchoe como Pema, esposa de Lhakpa
* Norbou como fillo monástico de Tinle
* Karma como líder rival do clan de Tinle

## Acollida 
Ten unha puntuación en Metacritic de 73, sendo as críticas maioritariamente positivas.

SBS deulle ao filme unha valoración de 3.5/5, dicindo que "A historia de *Himalaya'' é atemporal. O director francés Eric Valli cóntaa como unha lenda, e é unha que coñece ben", e que é "unha saga sinxela pero bastante conmovedora".

## Notas 
## Véxase tamén 
### Outros artigos 
* Filmes do Nepal propostos ó Óscar ó mellor filme internacional
* Filmes propostos ó mellor filme internacional na 72ª edición dos Óscar
The Staircase (miniserie)

***The Staircase*** é unha miniserie estadounidense creada por Antonio Campos. Está baseada no crime real de 2004 e na docuserie de Jean-Xavier de Lestrade. Está protagonizada por Colin Firth no papel de Michael Peterson, un escritor condenado polo asasinato da súa muller Kathleen Peterson (Toni Collette), que foi atopada morta no fondo da escaleira da súa casa. A serie estreouse en HBO Max o 5 de maio de 2022.

## Notas
The Watcher (serie de televisión)

***The Watcher*** é unha miniserie de televisión estadounidense creada por Ryan Murphy e Ian Brennan para Netflix. Estreouse o 13 de outubro de 2022. Baséase nun artigo de 2018 para *New York*, "The Cut" de Reeves Wiedeman.

## Personaxes 
* Naomi Watts como Nora Brannock
* Bobby Cannavale como Dean Brannock
* Isabel Gravitt como Ellie Brannock
* Luke David Blumm como Carter Brannock
* Jennifer Coolidge como Karen Calhoun
* Margo Martindale como Maureen / Mo
* Richard Kind como Mitch
* Mia Farrow como Pearl Winslow
* Terry Kinney como Jasper Winslow
* Christopher McDonald como Det. Rourke Chamberland
* Noma Dumezweni como Theodora Birch
* Joe Mantello como William "Bill" Webster / John Graff
* Henry Hunter Hall como Dakota

## Notas
Estatua de Teucro

**Teucro** é unha estatua creada polo escultor Cándido Pazos, situada en Pontevedra. Atópase na praza de San Xosé sobre o reloxo do edificio central da antiga Caixa de Aforros Provincial de Pontevedra e foi inaugurada o 15 de xullo de 2006.

## Mitoloxía 
Teucro é o mítico fundador da cidade de Pontevedra. A lenda conta que o mítico arqueiro Teucro, fillo do rei Telamón (rei de Salamina), seguiu a unha serea, Leucoiña, no seu exilio ata a ría de Pontevedra e logo fundou a cidade.

Antes da fundación da cidade, Teucro, xunto co seu irmán Áiax e o seu primo Aquiles, fora á guerra de Troia. Pero cando esta longa guerra terminou e volveron ao seu país, os heroes non foron ben recibidos, nin sequera polas súas propias familias. Teucro, rexeitado polo seu pai, foi en busca dunha nova patria en Occidente e chegou a Iberia, percorreu a costa de Hispania, cruzou o estreito de Xibraltar e fundou unha colonia grega chamada *Hellenes*, que se convertería en Pontevedra.

## Descrición 
A escultura é de bronce e ten 6 metros de altura.

Pesa 2 toneladas e está ancorada mediante un espigo de aceiro ao pequeno pavillón do reloxo na parte superior do edificio da Caixa de Aforros de Pontevedra. A escultura dá unha sensación de lixeireza que suxire que está a flotar no aire no baleiro.

Teucro é representado como un atleta novo espido cun arco modernista e a expresión de chegar ao seu destino.

## Teucro na cidade 
En 1843, a cidade puxo o nome de Teucro á praza máis antiga do centro histórico, que antes se chamaba Praza da Vila ou Praza do Pan.

Na fachada da Casa Consistorial de Pontevedra (1880) hai unha inscrición sobre a fundación da cidade polo arqueiro grego Teucro.

Na Basílica de Santa María a Maior hai unha estatua de Teucro portando o báculo no alto do contraforte dereito da súa fachada principal. En 1956, engadiuse unha estatua de granito de Teucro rompendo as fauces do león de Nemea cunha cruz detrás no arco da fonte que pecha o atrio da Igrexa da Virxe Peregrina.

## Galería 

Ficheiro:Pontevedra - Sede Afundación Pontevedra 5.JPG|Estatua de Teucro 
Ficheiro:Pontevedra 57-01a, Casa do Concello.jpg|Inscrición na fachada da casa consistorial
Ficheiro:Pontevedra 57-01c, Casa do Concello.jpg|Inscrición na fachada da casa consistorial (continuación)
Ficheiro:Pontevedra-Escolares en la plaza del Teucro (15163637876).jpg|Praza de Teucro
Ficheiro:Pontevedra Galicia Estatua.jpg|Estatua de Teucro na praza da igrexa da Virxe Peregrina
Ficheiro:Teucrope.jpg

## Notas 
## Véxase tamén 
### Bibliografía 
* 
* 
* 

### Outros artigos 
* Teucro
* Caixa de Pontevedra
* Praza de San Xosé

### Ligazóns externas 
* Pontevedra. Ciudades en 48 horas, na web GuíaRepsol
Relacións Bután-Nepal

As **relacións de Bután e o Nepal** refírense ás relacións bilaterais entre Bután e o Nepal. As relacións estabelecéronse formalmente no ano 1983. Estes dous países do Himalaia non teñen saída ao mar e están separados polo estado indio de Sikkim. Ámbolos dous países están rodeados pola India e pola República Popular da China. Porén, o estado actual das relacións é tenso debido á crise dos refuxiados butaneses.

## Status 
Bután e o Nepal son ámbolos dous países do Himalaia, e até o ano 2008, o Nepal tamén era unha monarquía. Os dous países foron membros fundadores da Asociación Surasiática para a Cooperación Rexional (SAARC). A Sociedade Cultural e de Amizade Nepal-Bután creouse en Katmandú para facilitar as boas relacións en 1969. As dúas nacións estabeleceran formalmente relacións diplomáticas en 1983. Varios grupos insurxentes, incluídos aqueles con afiliacións maoístas, xurdiron dos campos de refuxiados, a quen as forzas de seguridade butanesas culparon dunha serie de atentados con bomba en Bután antes das eleccións parlamentarias de 2008.

## Notas 
## Véxase tamén 
### Ligazóns externas 
* Nepal – Bhutan Relations (Ministry Of Foreign Affairs, Nepal)  
* Bhutan – Nepal Relations (Royal Bhutanese Embassy, New Delhi)
Nelly Diener

**Nelly Hedwig Diener**, nada o 5 de febreiro de 1912 e finada preto de Tuttlingen (Alemaña) o 27 de xullo de 1934, foi unha auxiliar de voo suíza. Foi a primeira asistente de voo feminina en Europa.

## Traxectoria 
[miniatura|dereita|Nelly Diener na [cociña do Curtiss AT-32C Condor II en 1934.]]
[miniatura|dereita|Nelly Diener con pasaxeiros na cabina do Curtiss AT-32C Condor II en [1934.]]
A principios de 1934 Diener converteuse na primeira auxiliar de voo feminina en Europa, para a aeroliña suíza Swissair. A revista *Aero-Revue* louvouna como unha «dama loura, de pelo crecho e longas pestanas» e bautizouna como *Engel der Lüfte* («Anxo do aire»). Diener era coñecida por consentir os seus pasaxeiros con alimentos e bebidas que ela mesma preparaba. Nos primeiros anos de Swissair o prezo do voo non incluía cáterin, pois nos primeiros avións comerciais non había espazo para unha cociña. Só se ofrecían té, café, sándwichs, sopa e froita. 

Diener faláballes de maneira tranquilizadora aos pasaxeiros que sufrían de medo a voar. Con moitos xogaba ás cartas ou tecía para distraelos, interpretaban cancións xuntos ou mesmo cantaba. Os asistentes de voo de Swissair inicialmente traballaban sen uniforme, simplemente cun mandil branco. Porén, as imaxes contemporáneas fóra do avión mostran a Diener cunha chaqueta de voo, pantalóns e chapeu.

O informe de Swissair sobre o ano financeiro de 1934 detalla o accidente e as súas causas:

## Notas 
## Véxase tamén 
### Outros artigos
* Ellen Church
Bernardo Xosé

**Bernardo Xosé Rodríguez Ortiz**, coñecido como **Bernardo Xosé**, nado en Bouzas (Vigo) en outubro de 1947, é un músico e cantante galego.

## Traxectoria 
Alternou os estudos coa asistencia ao Conservatorio de Vigo onde cursou dou anos de solfexo e un de piano. Organizou un conxunto de música pop que durou moi pouco e despois montou o grupo *Herva Nova*, que interpretaba temas galegos. Despois converteuse en cantante solista facendo a súa presentación no Festival da nova canción galega organizado polos alumnos da Escola de Comercio de Vigo. Marchou a Madrid e interveu en programas radiofónicos e en *Música 3* de TVE. Musicou poemas de Rosalía de Castro, Juan Ramón Jiménez e Gustavo Adolfo Bécquer e tamén creou temas propios. Debutou como cantante no Festival de Benidorm de 1972 con letra de Pedro Rodríguez e música de Aniano Alcaide, onde obtivo o premio á mellor letra. Posteriormente integrouse no grupo A Roda.

## Notas 
## Véxase tamén 
### Ligazóns externas 
* Bernardo Xosé
* El 'boom' del ritmo gallego
Cimbra

ligazón=//upload.wikimedia.org/wikipedia/commons/thumb/c/ca/Vo%C3%BBte_-_Cintre.jpg/220px-Vo%C3%BBte_-_Cintre.jpg|miniatura|Cimbra de madeira
ligazón=//upload.wikimedia.org/wikipedia/commons/thumb/3/32/Construction.voute.romaine.png/220px-Construction.voute.romaine.png|miniatura|Proceso de cimbrado na construción dunha bóveda romana.
A **cimbra**  é unha estrutura auxiliar que serve para soportar provisionalmente o peso dun arco ou bóveda, así como doutras obras de cantería, durante a fase de construción. Adoita ser unha cercha de madeira. Esta estrutura, unha vez ensambladas as doelas e a doela clave, desmóntase nunha operación denominada *descimbrado*.

## Características 
Durante o proceso de construción de arcos e bóvedas, utilízanse para suxeitar as doelas até o momento do seu remate, momento no que se coloca a clave. 

Tamén se denomina cimbra á curvatura interior (ou intradorso) dun arco ou dunha bóveda. Na construción e deseño de arcos adoita evitarse o seu uso debido ao aumento do custo da súa construción. Normalmente encárgase a carpinteiros especializados

Nalgúns países de fala hispana de América tamén se utiliza o termo *cimbra* para designar os encofrados, pola semellanza de funcións con estes e, especialmente, cando se trata de estruturas auxiliares de grandes arcos de formigón en pontes.

## Tipos de cimbra 
* *Cimbra corrediza*. A que se corre cambiándoa de sitio.
* *Cimbra de tendido*. A empregada nas galerías de mina formada por unha camada horizontal de estemples sobre os cales se colocan os cascallos.
* *Cimbra fixa*. A que ten un ou máis apoios no espazo ou cravo que hai entre os estribos ou pilas da bóveda.
* *Cimbra mixta*. A que sendo na súa forma ou armazón xeral recollida, recibe logo os puntos de apoio intermedios aos contrafortes como as fixas.
* *Cimbra peraltada*. Aquela cuxo eixo é superior á metade da corda do arco que a forma.
* *Cimbra rebaixada*. Aquela en que a altura do eixo é menor que a metade da corda do arco.
* *Cimbra flexible* ou *recollida*. A que non ten apoio algún intermedio e só vai a apoiada nas fábricas dos contrafortes ou piares.

## Notas 
## Véxase tamén 
### Outros artigos 
* Encofrado
GLIC

O receptor **GLIC** é unha canle iónica regulada por ligando da bacteria *Gloeobacter*. As siglas proceden do inglés  *Gloeobacter Ligand-gated Ion Channel*. É un homólogo dos receptores de acetilcolina nicotínicos. É unha canle selectiva de catións (pasan a través dela ións positivos) regulada por protóns (a canle abre cando se une a ela un protón, ión ). Igual que os receptores de acetilcolina nicotínicos, é un oligómero pentámero funcional (a canle funciona como unha ensamblaxe de cinco subunidades). Porén, mentres que os seus homólogos eucariotas son heterooligómeros (as unidades ensambladas son diferentes), todas as bacterias coñecidas ata agora que expresan estas canles codifican unha soa unidade monómera, o que indica que o receptor GLIC é funcionalmente un homooligómero (con todas as subunidades idénticas).

A semellanza na secuencia de aminoácidos cos canles iónicas reguladas por ligando (LGICs) eucariotas non está localizada en ningún dominio particular de estrutura terciaria, o que indica unha función dos receptores GLIC similar á dos seus equivalentes eucariotas. En calquera caso, a función de regular o limiar de excitación do potencial de acción na transmisión do sinal nervioso de organismos multicelulares non se pode trasladar a organismos unicelulares, o que fai que o propósito das canles iónicas reguladas por ligando bacterianas non sexa inmediatamente obvio.

## Estrutura 
A estrutura da canle aberta foi resolta por dous equipos independentes de investigadores en 2009 a valores de pH baixos de 4-4,6 (co receptor GLIC sendo regulado por protóns).

## Notas 
## Véxase tamén 
### Outros artigos 
*Receptor de bucle de cisteína
*Canle iónica
*Receptor (bioquímica)
Malung-Sälen

**Malung-Sälen** é un concello sueco (*kommun*) do condado de Dalarna. A súa capital é Malung. Ata o ano 2007 o municipio chamouse **Malung**, e trátase do único de Suecia con dous nomes de localidades. En setembro do ano 2022 o concello tiña unha poboación de 10 198 habitantes.

A montaña máis meridional de Suecia, Transtrandsfjällen, atópase no norte do municipio. As partes do sur do concello son máis baixas, con zonas de premontaña ricas en turbeiras moi accidentadas. Dende a década de 1980 o turismo domina a economía local, en particular o turismo relacionado co esquí na zona de Sälen.

Dende a fundación do concello en 1971 a tendencia de poboación foi negativa, coa excepción dalgúns anos. Porén, a finais da década de 2010 a tendencia comezou a cambiar.

## Notas
Kotarō wa Hitori Gurashi

é unha serie manga xaponesa  de comedia escrita e ilustrada por Mami Tsumura. Foi serializada na revista *seinen* manga de Shogakukan *Big Comic Superior* dende marzo de 2015. Unha serie anime de dez episodios foi emitida por TV Asahi en 2021. A adaptación anime, creada por Liden Films, estreouse en Netflix  internacionalmente en 2022.

## Sinopse 
Kotaro Satо̄, un neno de 4 anos que vive por conta propia, trasládase ao apartamento 201, ao lado de Shin Karino, un artista de manga.

## Anime 
En setembro de 2021, anunciouse unha adaptación anime. A serie está animada por Liden Films e dirixida por Tomoe Makino, coa composición da historia de Hiroshi Satо̄, deseños de personaxes de Tomomi Kimura e música composta por Yūya Mori. Estreouse internacionalmente en Netflix o 10 de marzo de 2022.

## Acollida 
En setembro de 2021, o manga vendera 1,4 millóns de copias; En 2018, *Kotarō wa Hitori Gurashi* gañou o premio Electronic Manga na categoría masculina.

## Notas
Roystonea

[miniatura|250px|*[Roystonea oleracea*]]

***Roystonea*** é un xénero de plantas da división das anxiospermas, clase das liliópsidas, orde das arecales e familia das arecáceas.

## Taxonomía 
### Descrición 
O xénero foi descrito en 1900 polo botánico e entomólogo estadounidense Orator F. Cook.
 
### Sinónimo 
Ademais de polo nome actualmente válido, o xénero coñeceuse tamén polo sinónimo:

Os troncos a miúdo están inchados e avultados en varias partes da súa lonxitude, o que pode reflectir anos nos que as condicións de crecemento foron mellores ou peores que o promedio. 

O xénero comprende algunhas das palmeiras máis coñecidas e comunmente cultivadas nas rexións tropicais e subtropicais.

Cuba contén a maior diversidade de especies.

## Galería 

Roystonea borinquena - San Juan Botanical Garden - DSC07039.JPG|*Roystonea borinquena* no Xardín Botánico da Universidade de San Juan, Puerto Rico.
Roystonea dunlapiana.jpg|*Roystonea dunlapiana*.
Roystonea dunlapiana1.jpg|Copa de *Roystonea dunlapiana*.
Roystonea dunlapiana8.jpg|Detalle da base do tronco de *Roystonea dunlapiana*.
Imperial palm trees.JPG|Avenida de palmeiras da especie *Roystonea oleracea* no Xardín Botánico de Río de Janeiro.
Royal Palm worm view.jpg|Vista desde o chan duna *Roystonea regia* madura.
Roystonea regia var. maisiana 10zz.jpg|*Roystonea regia var. maisiana* no Fairchild Tropical Botanic Garden de Miami.

## Notas 
## Véxase tamén 
### Bibliografía 
* Riffle, Robert L. & Craft, Paul (2003): *An Encyclopedia of Cultivated Palms*. Portland: Timber Press. ISBN 978-0-8819-2558-6.

### Outros artigos 
* Arecales
* Arecáceas

### Ligazóns externas 
*Todas as especies do xénero *Roystonea*, coas subespecies e variedades no IPNI.
*Kew Palms Checklist: Roystonea
*Flora of North America: Roystonea
Álvaro Domínguez Rodríguez-Volta

**Álvaro Domínguez Rodríguez-Volta**, nado en Pontevedra en 1986, é un escritor e profesor galego.

## Traxectoria 
Historiador da Arte, é profesor de Xeografía e Historia no ensino medio. Publicou relatos nos portais dixitais Amateurs Hotel e The Barcelona Review. Foi un dos finalistas do premio Cosecha Eñe 2017. Cursou o Máster de Edición Universidade Autónoma de Madrid-Taller de Libros e traballou no mundo editorial como lector de manuscritos, corrector, tradutor e tamén en prensa. En 2022 gañou o Premio Xosé Neira Vilas de Novela Curta coa obra *Cristais rotos*.

## Obras 
* *Veintitantos problemas*, 2017.

### Obras colectivas 
* *Lo que no se dice*. Dos Bigotes, 2014.

## Recoñecementos 
* Premio Tandaia 2017 por *Veintitantos problemas*.
* Premio Xosé Neira Vilas de Novela Curta 2022 por *Cristais rotos*
* 2026: Premio Xosé Neira Vilas de Literatura Xuvenil, por Ensino para místicas.
## Notas
The Florida Project

***The Florida Project*** é un filme estadounidense de 2017 dirixido por Sean Baker e escrito por Baker e Chris Bergoch. Está protagonizado por Willem Dafoe, Brooklynn Prince, Bria Vinaite, Valeria Cotto, Christopher Rivera e Caleb Landry Jones. Para gran parte do elenco foi o primeiro filme no que apareceron. O argumento conta a historia dunha nena de seis anos que vive coa súa nai desempregada e solteira nun motel en Kissimmee, Florida, mentres tratan de manterse fóra dos problemas e chegar a fin de mes. As dificultades da súa vida en Kissimmee contrastan co próximo Walt Disney World. O título do filme fai referencia ao nome en clave inicial de Walt Disney World durante a súa fase inicial de planificación.

Estreouse en galego o 19 de abril de 2023 a través da TVG.

## Personaxes 
* Brooklynn Prince como Moonee
* Bria Vinaite como Halley
* Willem Dafoe como Bobby Hicks
* Christopher Rivera como Scooty
* Mela Murder como Ashley
* Valeria Cotto como Jancey
* Josie Olivo como avoa Stacey
* Aiden Malik como Dicky
* Edward "Punky" Pagan como pai de Dicky
* Caleb Landry Jones como Jack Hicks
* Macon Blair como Turista John
* Sandy Kane como Gloria

## Notas
Stan Valckx

**Stanislaus Henricus Christina Valckx**, máis coñecido como **Stan Valckx**, nado en Arcen o 20 de outubro de 1963) é un exfutbolista neerlandés que xogaba como defensa central.

## Traxectoria 
Nacido na vila limburguesa de Arcen, comezou a súa carreira como futbolista no RKDEV, pasando na tempada 1982/83 ao VVV-Venlo, da segunda división neerlandesa. Militou nese equipo durante seis tempadas, as tres últimas na Eredivisie, á que o club ascendeu na campaña 1984/85.

En 1988 fichou polo PSV Eindhoven e ao pouco de chegar disputou co equipo de Brabante do Norte a Copa Intercontinental no Estadio Nacional de Tokyo, perdendo diante do Nacional de Montevideo na quenda de penaltis. Valckx foi fundamental na conquista de tres ligas e dúas Copas dos Países Baixos nos seguintes anos.

En 1992 deixou o seu país para xogar co Sporting de Portugal, equipo no que militou durante os seguintes dous anos. En outubro de 1994 volveu ao PSV, co que gañou outras dúas ligas e outra copa antes de retirarse en xuño de 2000, con case 37 anos de idade e con máis de 500 partidos oficiais no seu haber.

### Selección nacional 
Foi 20 veces internacional coa selección dos Países Baixos, coa que debutou o 26 de setembro de 1990 nun amigable contra Italia (0-0). Disputou coa selección neerlandesa o Mundial de 1994, no que xogou catro partidos, caendo nos cuartos de final a mans do posterior campión, o Brasil.

### Trala retirada 
Posteriormente foi durante anos director deportivo do PSV e máis tarde ocupou un posto semellante no Shanghai Shenhua FC da China e no Wisła Kraków de Polonia. En 2014 volveu ao VVV como asesor técnico.

## Palmarés 
**PSV**
* **Eredivisie (5):** 1988/89, 1990/91, 1991/92, 1996/97, 1999/00.
* **Copa KNVB (3):**: 1988/89, 1989/90, 1995/96.
* **Supercopa dos Países Baixos (3):** 1996, 1997, 1998.

## Notas 
## Véxase tamén 
### Ligazóns externas 
* Datos do xogador en foradejogo.net . Arquivado dende o orixinal o 11 de abril de 2021.
* Datos do xogador no sitio web da FIFA . Arquivado dende o orixinal o 11 de abril de 2021.
CAST-1000

**CAST-1000** ou **CAST1000** (acrónimo de *China Academy of Space Technology 1000*) é un bus construído por CAST para o uso con diferentes tipos de satélites.

## Características 
CAST-1000 é un bus pensado para satélites de entre 300 e 600 kg en órbita baixa terrestre. Está pensado para satélites científicos ou de observación terrestre, coa posibilidade de funcionar en formación entre varios satélites ou formando unha constelación. Pode proporcionar unha potencia de ata 600 W cunha esperanza de vida de cinco anos.

## Notas 
## Véxase tamén 
### Outros artigos 
*CAST-2000
*CAST-3000
*CAST-968
CAST-3000

**CAST-3000** ou **CAST3000** (acrónimo de *China Academy of Space Technology 3000*) é un bus construído por CAST para o uso con diferentes tipos de satélites.

## Características 
CAST-3000 é un bus pensado para satélites de 600 ou máis kg en órbita heliosincrónica. Está pensado principalmente para misións de recoñecemento de alta resolución, tanto no visible como mediante radar. Pode proporcionar unha potencia de ata 1100 W cunha esperanza de vida de cinco anos.

## Notas 
## Véxase tamén 
### Outros artigos 
*CAST-1000
*CAST-2000
*CAST-968
CAST-968

**CAST-968** ou **CAST968** (acrónimo de *China Academy of Space Technology 968*) é un bus construído por CAST para o uso con diferentes tipos de satélites.

## Características 
CAST-968 é un bus pensado para satélites duns 500 ou máis kg para misións de comunicacións, tecnoloxía ou observación terrestre. Pode proporcionar unha potencia de ata 1000 W cunha esperanza de vida de ata cinco anos. O bus ten forma de caixa de 1,4 x 1,1 x 0,953 m, cuns paneis solares cunha envergadura de ata 7,5 m. Usa estabilización nos tres eixos.

## Notas 
## Véxase tamén 
### Outros artigos 
*CAST-1000
*CAST-2000
*CAST-3000
Castor 4BXL

**Castor 4BXL** é o nome dun foguete estadounidense fabricado por Thiokol e usado como acelerador, en particular para o foguete ORBEX.

Foi probado por primeira vez o 8 de maio de 1991.

## Notas 
## Véxase tamén 
### Outros artigos 
*Castor (foguete)
*Castor 1
*Castor 2
*Castor 120
*Castor 4
*Castor 4A
*Castor 4AXL
*Castor 4B